Ο **Καρλ Μπράουν** (αγγλικά: *Carl Brown*, γεννήθηκε 30 Οκτωβρίου 1950) είναι Τζαμαϊκανός πρώην ποδοσφαιριστής και νυν προπονητής. Αγωνιζόμενος ως αμυντικός από τις αρχές της δεκαετίας του 1960 έως τις αρχές της δεκαετίας του 1980, πέρασε το σύνολο της καριέρας του αγωνιζόμενος για λογαριασμό του τζαμαϊκανικού συλλόγου της Μπόιζ Τάουν ΦΚ. Ως διεθνής με την εθνική ομάδα της οποίας υπήρξε και αρχηγός, μέτρησε συνολικά, 60 διεθνείς συμμετοχές μεταξύ του 1970 και του 1980.

Ως προπονητής, διετέλεσε αρκετές φορές προπονητής της Μπόιζ Τάουν ΦΚ, καθώς και αρκετές φορές ομοσπονδιακός τεχνικός της Εθνικής Τζαμάικας. Υπό την τεχνική ηγεσία του, η εθνική ομάδα της χώρας κατέκτησε το Κύπελλο Εθνών Καραϊβικής του 1991, ενώ κατέλαβε την τρίτη θέση του Γκολντ Καπ του 1993.

Βιογραφία
---------

### Παίκτης

Ο Καρλ Μπράουν γεννήθηκε στις 30 Οκτωβρίου 1950. Το 1969, κατέκτησε με την Τρεντς Τάουν Κόμπριχένσιβ Χάι Σκουλ το Κύπελλο Ουόκερ, προτού, στη συνέχεια, ενταχθεί στην Μπόιζ Τάουν ΦΚ, με την οποία και κατέκτησε αριθμό τίλων σε εθνικό επίπεδο. Το 1970, κλήθηκε για πρώτη φορά στην Εθνική Τζαμάικας, με την οποία και μέτρησε περισσότερες από 60 διεθνείς συμμετοχές, αγωνιζόμενος με τα χρώματά της έως το 1980. Αγωνιζόμενος ως αμυντικός, συμμετείχε με την εθνική ομάδας της χώρας στην προκριματική φάση του Παγκοσμίου Κυπέλλου του 1978.

### Προπονητής

Το 1983, ανέλαβε την τεχνική ηγεσία της εθνικής ομάδας, όπου και παρέμεινε έως το 1986, παραμένοντας, παράλληλα, προπονητής της Μπόιζ Τάουν. Ανέλαβε εκ νέου την τεχνική ηγεσία της εθνικής ομάδας το 1990, κατακτώντας το Κύπελλο Εθνών Καραϊβικής του 1991 και τερματίζοντας ως φιναλίστ το 1992 και το 1993, ενώ, παράλληλα, τερμάτισε στην τρίτη θέση του Γκολντ Καπ του 1993. Την αμέσως επόμενη χρονιά, ανέλαβε χρέη βοηθούν προπονητή του Βραζιλιάνου Ρενέ Σιμόες, ο οποίος και οδήγησε την εθνική ομάδα για πρώτη φορά στη ιστορία της στην πρόκριση σε τελική φάση Παγκοσμίου Κυπέλλου. 

Το 1998, εντάχθηκε στη Μπόλτον Ουόντερερς ΦΚ ως βοηθός προπονητής του Σαμ Άλαρνταϊς για χρονικό διάστημα μίας σεζόν, προτού, στη συνέχεια, επιστρέψει στην Τζαμάικα, όπου και ανέλαβε εκ νέου καθήκοντα βοηθού προπονητή στην εθνική ομάδα της χώρας. Το 2001, ανέλαβε εκ νέου την τεχνική ηγεσία της εθνικής ομάδας, όπου και παρέμεινε έως το 2004, προτού αναλάβει εκ νέου καθήκοντα βοηθού προπονητή στο πλευρό του Βραζιλιάνου Σεμπαστιάο Λαζαρόνι. Έπειτα από την παραίτηση του Ουέντελ Ντάουνσουελ, ο Καρλ Μπράουν ανέλαβε εκ νέου προσωρινά την τεχνική ηγεσία της εθνικής ομάδας έως την πρόσληψη νέου ομοσπονδιακού τεχνικού. Στη συνέχεια, εγκατέλειψε την Τζαμάικα, αναλαμβάνοντας καθήκοντα τεχνικού διευθυντή της εθνικής ομάδας των Νήσων Κέιμαν, αναλαμβάνοντας, παράλληλα, την τεχνική ηγεσία της εθνικής ομάδας, το 2008. Παρέμεινε στη θέση του έως τον Φεβρουάριο του 2012, ημερομηνία κατά την οποία επέστρεψε στην Τζαμάικα προκειμένου να αναλάβει εκ νέου την τεχνική ηγεσία της Μπόιζ Τάουν ΦΚ.

Διακρίσεις
----------

Ο Καρλ Μπράουν μέτρησε, συνολικά, περισσότερες από 60 διεθνείς συμμετοχές με την Εθνική Τζαμάικας.

Ως ομοσπονδιακός τεχνικός της Εθνικής Τζαμάικας, ο Καρλ Μπράουν κατέκτησε το Κύπελλο Εθνών Καραϊβικής του 1991. Τερμάτισε ως φιναλίστ της συγκεκριμένης διοργάνωσης το 1992 και το 1993, ενώ κατέλαβε, επίσης, την τρίτη θέση του Γκολντ Καπ του 1993.

Παραπομπές
----------

1. ↑  (Αγγλικά) Carl Brown – Επιδόσεις στις διοργανώσεις της FIFA
2. ↑  (Αγγλικά) «The day Bob marley played football at National Stadium». *bobmarleymagazine.com*. 2 Ιουνίου 2009. Αρχειοθετήθηκε από το πρωτότυπο στις 1 Οκτωβρίου 2013. Ανακτήθηκε στις 8 Απριλίου 2013.
3. 1 2 3  (Γαλλικά) «Les Caïmans s'en remettent à Brown». *fr.fifa.com*. *FIFA*. 16 Ιανουαρίου 2008. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 8 Απριλίου 2013.
4. ↑  (Αγγλικά) Courtney, Barrie (23 Μαρτίου 2003). «Jamaica - Details of World Cup Qualifiers». *rsssf.com*. *RSSSF*. Ανακτήθηκε στις 8 Απριλίου 2013.
5. ↑  (Αγγλικά) «Brown's last hurrah...Coach says he'll retire from national duties in December». *jamaica-star.com*. 17 Αυγούστου 2006. Ανακτήθηκε στις 8 Απριλίου 2013. [*νεκρός σύνδεσμος*]
6. ↑  (Αγγλικά) Scott, Bertram. «Epic battles of jamaican football ! Harbour view versus Boy's Town ; the rivalry continues». *hvfc.net*. Ανακτήθηκε στις 8 Απριλίου 2013. [*νεκρός σύνδεσμος*]
7. ↑  (Αγγλικά) «Jamaican Football Coaches». *thereggaeboyz.com*. 2011. Ανακτήθηκε στις 8 Απριλίου 2013.
8. ↑  (Αγγλικά) Mugisa, Kwesi (17 Αυγούστου 2006). «Carl Brown back at the helm as interim coach». *jamaica-gleaner.com*. *Gleaner Company*. Ανακτήθηκε στις 8 Απριλίου 2013. [*νεκρός σύνδεσμος*]
9. ↑  (Αγγλικά) Flynn, LeVaughn (10 Αυγούστου 2006). «Carl Brown willing to lead the Boyz again». *jamaica-star.com*. *Gleaner Company*. Αρχειοθετήθηκε από το πρωτότυπο στις 22 Ιουλίου 2014. Ανακτήθηκε στις 8 Απριλίου 2013.
10. ↑  (Αγγλικά) Bogle, Diana (28 Οκτωβρίου 2012). «The genesis of it all - Veteran coach Carl Brown back at Boys' Town». *jamaicaobserver.com*. Αρχειοθετήθηκε από το πρωτότυπο στις 31 Οκτωβρίου 2012. Ανακτήθηκε στις 8 Απριλίου 2013.

|  |  |
| --- | --- |
| 

|  |
| --- |
| * Πύλη:Ποδόσφαιρο
* Πύλη:Τζαμάικα
 |

 |